b'\n_START_ARTICLE_\nJosip \xc4\x90urkove\xc4\x8dki\n_START_SECTION_\nPastoralni rad\n_START_PARAGRAPH_\nBogoslovlje je u\xc4\x8dio u Zagrebu, a nakon \xc5\xa1to je preselio nastavio je u pe\xc5\xa1tanskom Sredi\xc5\xa1njem sjemeni\xc5\xa1tu u Ugarskoj. Nakon \xc5\xa1to je bio zare\xc4\x91en za sve\xc4\x87enika, bio je neko vrijeme duhovni pomo\xc4\x87nik u Novoj Vesi Zagreba te \xc4\x8detiri godine kapelan i upravitelj \xc5\xbeupe u Novoj Ra\xc4\x8di._NEWLINE_ _NEWLINE_Od 7. srpnja 1797. godine je \xc5\xbeupnik u Samarici. _NEWLINE__NEWLINE_Netom nakon dolaska u samari\xc4\x8dku \xc5\xbeupu, \xc4\x90urkove\xc4\x8dki se zauzima oko obnove tornja i unutra\xc5\xa1njosti \xc5\xbeupne crkve, te svom je tro\xc5\xa1ku od Josipa Otoni\xc4\x8da iz Maribora za 500 forinti je kupio orgulje koje su bile zavr\xc5\xa1ni ukrasni detalj za izuzetno vrijedan baroknim inventar crkve sv. Katarine._NEWLINE__NEWLINE_Tijekom dugogodi\xc5\xa1njeg \xc5\xbeupnikovanja, svoju slu\xc5\xbebu je obavljao revno i sa dubokim po\xc5\xa1tovanjem prema sve\xc4\x87eni\xc4\x8dkom pozivu, kojeg je istaknuo u svoja tri objavljena djela te je sebe potpisao kao plebanu\xc5\xa1 samari\xc4\x8dki._NEWLINE__NEWLINE_\xc5\xbdupni\xc5\xa1tvo u Samarici obavlja do smrti 18. o\xc5\xbeujka 1832. godine, u 66 godini \xc5\xbeivota, 42 godini sve\xc4\x87enstva i 35 godini \xc5\xbeupnikovanja.\n_START_SECTION_\nKnji\xc5\xbeevni rad\n_START_PARAGRAPH_\nNjegov je knji\xc5\xbeevni rad poticao biskup Maksimilijan Vrhovac, koji je ina\xc4\x8de sve\xc4\x87eni\xc5\xa1tvo zagreba\xc4\x8dke biskupije koje je imalo smisla i volje poticao na takav rad. Napisao je evan\xc4\x91elistar i katekizam, a najve\xc4\x87e svoje djelo je dvojezi\xc4\x8dna gramatika hrvatskog kajkavskog knji\xc5\xbeevnog jezika. Djela vl\xc4\x8d. Josipa \xc4\x90urkove\xc4\x8dkog su nastala prije svega kao pomo\xc4\x87no sredstvo u evangelizaciji puka. Pri tome treba napomenuti da je najve\xc4\x87i doprinos postojanja takvih djela u sustavu \xc5\xa1kolstva ali i u \xc5\xa1irem dru\xc5\xa1tvenom okru\xc5\xbeenju tog vremena.'